Teżori Artistiċi fil-Knisja Arċipretali Hekk kif tidħol fis-sagristija prinċipalital-knisja Arċipretalif' post prominenti ġewwa vetrina tal-ħġieġ wieħed jista' jara abbozz fi bronz indurat tal-Magħmudija ta' Kristu li l-magħruf skultur Malti Melchiorre Gafa'kien ħadem għall-knisja kon- ventwali ta' San Ġwann u li pero' ma kellux ix-xorti li jwettaq. Ix- xogħol għalkemm fiċ-ċokon juri l- kobor ta' dan il-bravu skultur Malti. Dan l-abbozz huwa l-uniku wieħed li jinsab f'Malta u kien ġie rregalat lill-knisja arċipretali mill-familja Caruana fl-1892. L-isbaħ u l-aktar kwadru prezzjuż li jinsab fil- knisja parrokjali huwa bla dubju ta' xejn dak tal- Madonna tal-Kandlora. Dan jinsab fuq l-artartar- Rużarju, eżatt taħt il-kwadru titulari fuq in-niċċa tal-Bambin tal-Milied. L-inkwadru juri lill-Madonna fuq tron mitlufa f'adorazzjoni ta' Ġesu Bambin rieqed f'ħoġorha. Skond l-istudjuż ta' l-arti Mario Buhagiar dan l-inkwadru ta' daqs IIO x 60 cm. aktarx li kien jifforma parti minn trilittiku filwaqt li l-istil tiegħu huwa rinaxximentali u għandu xebħ kbir ma' l-iskola tal-famuż pittur Taljan Antonello da Messina. Il-pittura hija fuq l-injam u nħadmet bit-teknika magħrufa bħala 'eggtempera'. Mhux magħruf kif il-pittura sabet ruħha fil-knisja Arċipretali.